**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg


**П Р О Т О К О Л**

 **№ 3**

Днес**, 29.08.2024 г**. /четвъртък/, в Заседателната зала на Общински съвет – Борован, ул.“ Освобождение“ №1 се проведе редовно заседание на Общински съвет - Борован, мандат 2023 – 2027 г.

Заседанието започна в **14:00** часа.

Присъстват – 12 общински съветника.

Отсъства г-н Евгени Червеняшки (предоставил болничен лист с Вх. № 190/ 30.08.2024 г. на Общински съвет – Борован).

**На заседанието присъстваха още:**

Илиян Буковски– За Кмет на Община Борован,

Пепи Данчев – Кмет на с. Добролево,

Таня Петкова – Секретар на Община Борован,

Мария Йорданова – Мл. експерт „ОСДЗМД“ към Община Борован,

Калинка Петкова – Директор дирекция „УТЕЗГФ“ към Община Борован,

Жители на Община Борован.

Заседанието се откри и се ръководи от Председателя на ОбС – Борован – г-н Ивайло Букерешки, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

Беше направено предложение от Ивайло Букерешки – Председател на Общински съвет – Борован, в т. 3 от дневния ред – Докладни записки, да бъде включена следната докладна записка:

- **Докладна записка от Иван Костовски – Кмет на Община Борован, относно**: Актуализиране на Инвестиционна програма 2024 г. на Община Борован.

**Предложението се подложи на гласуване при следния вот:**

Кворум: 12

Резултат: „ЗА“ - 11 „ПРОТИВ“ - няма „ВЪЗДЪРЖАЛИ СЕ“ – 1.

**Предложението се приема!**

След направените разисквания по дневен ред, ОбС – Борован взе следното:

**РЕШЕНИЕ № 22**

С оглед разпоредбата на чл. 51 от **Правилника,**

**ОБЩИНСКИ СЪВЕТ - БОРОВАН**

**РЕШИ:**

Заседанието на Общински съвет да се проведе при следния дневен ред:

**1.Информация за работата на Полицейския участък - Борован, опазване на обществения ред и борбата с битовата престъпност.**

**2.Информация за подготовката на** **училищата за новата учебна 2024 – 2025 година.**

**3.Докладни записки.**

* **Докладна записка от Пламен Христов Петров – общински съветник в Общински съвет - Борован, относно:** Определяне размера на възнаграждението на Председателя на Общински съвет – Борован.
* **Докладна записка от Пламен Христов Петров – общински съветник в Общински съвет - Борован, относно:** Определяне размера на възнаграждението на общинските съветници на Общински съвет - Борован, размера и характера на средствата за пътни и други разноски.
* **Докладна записка от Иван Костовски – Кмет на Община Борован, относно:** Искане за възобновяване на производството по издаване на Решение № 68 от Протокол № 9/29.03.2024 г. на Общински съвет - Борован във връзка с възникнали нови обстоятелства от съществено значение за издаването на акта, налагащи последващо изменение на влязлото в сила решение.
* **Докладна записка от Иван Костовски – Кмет на Община Борован, относно:** Актуализиране на списък на пътуващите служители от общинска дейност „Домашен социален патронаж“, дейност „Общинска администрация Борован“ и „Център за настаняване от семеен тип 1 и 2“, имащи право на заплащане на транспортните разходи през 2024 г.
* **Докладна записка от Иван Костовски – Кмет на Община Борован, относно:** Разрешение за формиране на маломерни паралелки за учебната 2024/2025 г. и осигуряване на допълнителни финансови средства за обезпечаване на учебния процес извън определените по единни разходни стандарти, чрез дофинансиране на делегираните от държавата дейности със собствени средства в следното училище: ОУ „Св. Св. Кирил и Методий“ с. Малорад
* **Докладна записка от Иван Костовски – Кмет на Община Борован, относно:** Разрешение за формиране на маломерни паралелки за учебната 2024/2025 г. и осигуряване на допълнителни финансови средства за обезпечаване на учебния процес извън определените по единни разходни стандарти, чрез дофинансиране на делегираните от държавата дейности със собствени средства в следното училище: ОУ „Отец Паисий“ с. Борован
* **Докладна записка от Иван Костовски – Кмет на Община Борован, относно:** Разрешение за формиране на маломерни паралелки за учебната 2024/2025 г. и осигуряване на допълнителни финансови средства за обезпечаване на учебния процес извън определените по единни разходни стандарти, чрез дофинансиране на делегираните от държавата дейности със собствени средства в следното училище: ОУ „Св. Св. Кирил и Методий“ с. Добролево
* **Докладна записка от Иван Костовски – Кмет на Община Борован, относно**: Актуализиране на Инвестиционна програма 2024 г. на Община Борован.

**4.Организационни.**

* **Становище на ПК „Предотвратяване и установяване на конфликт на интереси“ към Общински съвет – Борован, относно:** Приемане на вътрешни правила за организацията и реда за проверка на декларации и за установяване на конфликт на интереси в Общински съвет – Борован.
* **Доклад на председателя на ПК „Предотвратяване и установяване на конфликт на интереси“ към Общински съвет – Борован, относно:** Проверка на срокове за подаване на декларации по чл. 49, ал.1, т.1 от ЗПК и съответствието на декларациите по чл.49, ал.1, т.1 от ЗПК на новоизбраните общински съветници в Община Борован
* **Заповед № РД-18-К-31/ 06.08.2024 г. на Областен управител на област Враца, относно:** Определяне на състава на Областния съвет за намаляване на риска от бедствия в област Враца
* **Определяне дата на следващо заседание.**

**5.Молби.**

**6.Питания.**

**Предложението се подложи на гласуване при следния вот:**

Кворум: 12

Резултат: „ЗА“ - 11 „ПРОТИВ“ -  няма „ВЪЗДЪРЖАЛИ СЕ“ – 1.

**Решението се приема!**

**По т. 1 от дневния ред:** Информация за работата на Полицейския участък - Борован, опазване на обществения ред и борбата с битовата престъпност.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Информацията от т. 1 от дневен ред, ОбС взе следното:

**РЕШЕНИЕ № 23**

На основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 11, ал. 1 от Правилника за организацията и дейността на Общински съвет – Борован, неговите комисии и взаимодействието му с общинската администрация за мандат 2023 – 2027 г.,

**ОБЩИНСКИ СЪВЕТ - БОРОВАН**

**РЕШИ:**

1. Приема така предложената Информация за работата на Полицейския участък - Борован, опазване на обществения ред и борбата с битовата престъпност.

**Предложението се подложи на гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

**По т. 2 от дневния ред:** Информация за подготовката на училищата за новата учебна 2024 – 2025 година.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Информацията от дневен ред, ОбС взе следното:

**РЕШЕНИЕ № 24**

На основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 11, ал. 1 от Правилника за организацията и дейността на Общински съвет – Борован, неговите комисии и взаимодействието му с общинската администрация за мандат 2023 – 2027 г.,

**ОБЩИНСКИ СЪВЕТ - БОРОВАН**

**РЕШИ:**

1. Приема така предложената Информация за подготовката на училищата за новата учебна 2024 – 2025 година.

**Предложението се подложи на гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ – няма.

**Предложението не се приема!**

**По т. 3 от дневния ред: Докладни записки.**

* **Докладна записка от Пламен Христов Петров – общински съветник в Общински съвет - Борован, относно:** Определяне размера на възнаграждението на Председателя на Общински съвет – Борован.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната от дневен ред, ОбС взе следното:

**РЕШЕНИЕ № 25**

На основание чл. 26, ал. 1, ал. 2 и ал. 3 от ЗМСМА, и във връзка с чл. 16, ал. 3, ал. 4 и ал. 5 от Правилника за организацията и дейността на Общински съвет – Борован, неговите комисии и взаимодействието му с общинската администрация, мандат 2023 – 2027 г.

**ОБЩИНСКИ СЪВЕТ - БОРОВАН**

**РЕШИ:**

1. Определя пълно работно време – 8/ осем/ часа дневно, при 5 / пет/ дневна работна седмица на Председателя на Общински съвет – Борован, считано от датата на избора му за Председател.
2. Определя основно месечно възнаграждение на Председателя на Общински съвет – Борован в размер на 80% от основното месечно възнаграждение на Кмета на Община Борован, считано от датата на избора му за Председател.

**3.** Председателят на Общински съвет - Борован получава допълнително трудово възнаграждение за придобит трудов стаж и професионален опит, както и платен годишен отпуск, в размер, равен на този на Кмета на Община Борован.

**Решението се подложи на поименно гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ –няма.

**Решението се приема!**

* **Докладна записка от Пламен Христов Петров – общински съветник в Общински съвет - Борован, относно:** Определяне размера на възнаграждението на общинските съветници на Общински съвет - Борован, размера и характера на средствата за пътни и други разноски.

Г-н Ивайло Букерешки даде думата за мнения и становища.

Г-н Пламен Петров заяви, че докладната е идентична с тази на предходен общински съвет относно възнагражденията на общинските съветници, като е съобразена с изискванията на ЗМСМА; г-н Петров припомни, че общината не е стабилна във финансово отношение и призовава съветниците да се въздържат от излишни разходи, освен ако не е наистина наложително.

Г-жа И. Сълковска направи предложение да се определи непроменяем размер относно пътни и други разходи на общинските съветници, например до 500,00 /петстотин/ лева, вместо до размера на минималната работна заплата, както е посочено в т. 2 от проекта на решение. Г-жа Сълковска отправи запитване относно образци на утвърдени финансово- счетоводни документи за отчитане на тези разходи.

Г-н П. Петров в отговор заяви, че не е запознат с образци за осчетоводяване на пътни и други разходи, и насочи общинските съветници да се обърнат за съдействие към общинска администрация относно същите.

Г-жа Таня Петкова припомни, че на предходен общински съвет е обсъждан същия проблем и заяви, че г-жа Сълковска е донякъде права, тъй като в такъв случай, бюджетът на Общинския съвет няма да бъде достатъчен да се покрият само пътните разноски на съветниците. Освен това, г-жа Петкова поясни, че има Наредба за начина на изплащане на командировките в чужбина, като напомни, че общинските съветници би трябвало да се съобразят с бюджета, които те вече са гласували. Разходите на Общинския съвет се изплащат изцяло от Местни приходи и може да се укаже, че са недостатъчни и за възнагражденията на съветниците.

Г-н И. Букерешки подложи на гласуване предложението на г-жа И. Сълковска, а именно: в т. 2 от проекта на решение изразът ***„до размера на минималната работна заплата“*** да се замени с ***„в размер до 500 лв. /петстотин лева/“.***

**Предложението се подложи на гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ –няма.

**Предложението се приема!**

В 14:17 ч. г-н И. Букерешки обяви 5 минути почивка за промяна проекта на Решение.

В 14:23 ч. заседанието продължи, с кворум от 12 общински съветника.

По Докладната от дневен ред,

**ВМЕСТО**: Предложения от г-н П. Петров проект на Решение относно:Определяне възнаграждението на общинските съветници, размера и характера на средствата за пътни и други разноски**, в първоначален вид, както следва:**

***РЕШЕНИЕ №…….***

*На основание чл. 34, ал. 1, ал. 2, т. 2 и ал. 4 от ЗМСМА, чл. 24, т. 8 и т. 10 от Правилника за организацията и дейността на Общински съвет – Борован, неговите комисии и взаимодействието му с общинската администрация и при мотиви, изложени в предложението,*

***ОБЩИНСКИ СЪВЕТ – БОРОВАН***

***РЕШИ:***

1. *Определя месечно възнаграждение на общинските съветници за участието им в заседанията на Общински съвет – Борован и заседанията на постоянните комисии в размер на 70 на сто от средната брутна заплата в Общинската администрация – Борован за съответния месец.*
2. *Определя пътните и други разноски на общинските съветници във връзка с работата им в съвета* ***до размера на минималната работна заплата****, които се поемат от общинския бюджет, съгласно реда и условията на Правилника за организацията и дейността на Общински съвет – Борован, неговите комисии и взаимодействието му с общинската администрация.*

**СТАВА:** Съгласно направеното по- горе предложение от г-жа И. Сълковска, Общински съвет - Борован взе следното:

**РЕШЕНИЕ № 26**

На основание чл. 34, ал. 1, ал. 2, т. 2 и ал. 4 от ЗМСМА, чл. 24, т. 8 и т. 10 от Правилника за организацията и дейността на Общински съвет – Борован, неговите комисии и взаимодействието му с общинската администрация и при мотиви, изложени в предложението,

**ОБЩИНСКИ СЪВЕТ – БОРОВАН**

**РЕШИ:**

1. Определя месечно възнаграждение на общинските съветници за участието им в заседанията на Общински съвет – Борован и заседанията на постоянните комисии в размер на 70 на сто от средната брутна заплата в Общинската администрация – Борован за съответния месец.
2. Определя пътните и други разноски на общинските съветници във връзка с работата им в съвета, **в размер до 500 лв. /петстотин лева/**, които се поемат от общинския бюджет, съгласно реда и условията на Правилника за организацията и дейността на Общински съвет – Борован, неговите комисии и взаимодействието му с общинската администрация.

**Решението се подложи на поименно гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ –няма.

**Решението се приема!**

* **Докладна записка от Иван Костовски – Кмет на Община Борован, относно:** Искане за възобновяване на производството по издаване на Решение № 68 от Протокол № 9/29.03.2024 г. на Общински съвет - Борован във връзка с възникнали нови обстоятелства от съществено значение за издаването на акта, налагащи последващо изменение на влязлото в сила решение.

Г-н Ивайло Букерешки даде думата за мнения и становища.

Г-жа И. Сълковска поясни, че във връзка с изменение на Решение № 68, е отправила запитване на заседание на комисия по „Регионално развитие“ за причината, поради която е добавено изречението: ***„В случай на останали неизразходени средства след закупуване на необходимия брой съдове, същите да бъдат разходвани за почистване на нерегламентирано изхвърлени отпадъци.“***; като заяви, че не може да се вмъква изречение в решение, взето на предходно заседание. Г-жа Сълковска поясни, че е направила предложение това изречение да бъде оформено в измененото Решение № 68 като отделна точка, или като отделно решение с нова докладна записка. Г-жа Сълковска добави, че заместник- кметът на Община Борован /г-н И. Буковски/ е отговорил на въпроса й за броя контейнери, които ще бъдат закупени – 280 броя; за закупуването на които са необходими около 30 000 лева, според проверка, направена от нея самата. Г-жа Сълковска заяви, че остават доста средства до 96 000 лв., което е сумата от отчисления; също разликата между 5000 лв. и 65 000 лв е много голяма, като разход за извършване на почистване на нерегламентирани сметища. Г-жа Сълковска заяви, че след като контейнерите бъдат закупени, и се потвърди сумата, която остава, тогава би могло да се вземе друго решение относно изразходването на този остатък, как и за какво друго би могло да се ползва, и в който да бъде включено и необходимото планирано почистване.

Г-н И. Буковски в отговор разясни, че е разговарял с юриста на общината, който е възпрепятстван да присъства на заседанието поради служебен ангажимент, но е дал пояснение по предложението на г-жа Сълковска относно „вмъкнатото изречение“ в проекта на решение в докладната записка: въпросното изречение може да се разглежда като отделна точка в настоящия проект на решение, но не може да се разглежда като отделен проект решение, внесен с нова докладна записка.

Г-н И. Букерешки подложи на гласуване предложението на г-жа И. Сълковска, относно: Изречението: **„В случай на останали неизразходени средства след закупуване на необходимия брой съдове, същите да бъдат разходвани за почистване на нерегламентирано изхвърлени отпадъци.“,** вписано в т. 2, в абзац втори, на проект за решение от Докладна записка от Иван Костовски – Кмет на Община Борован, относно: Искане за възобновяване на производството по издаване на Решение № 68 от Протокол № 9/29.03.2024 г. на Общински съвет - Борован във връзка с възникнали нови обстоятелства от съществено значение за издаването на акта, налагащи последващо изменение на влязлото в сила решение, да бъде изнесено като отделна точка в съдържанието на проекта на решение по същата докладна записка.

**Предложението се подложи на гласуване при следния вот:**

Кворум: 12

Резултат: „ЗА“ - 4 „ПРОТИВ“ - няма „ВЪЗДЪРЖАЛИ СЕ“ – 8.

**Предложението не се приема!**

След направените разисквания по докладната от дневен ред, ОбС взе следното:

**РЕШЕНИЕ № 27**

На основание чл. 99, т. 2 от АПК, във връзка с прието Решение № 102 по Протокол № 13/27.06.2024 г. на Общински съвет Борован, във връзка с уведомително писмо с вх. № П-2100/16.08.2024 г. на Община Борован, отправено искане по чл. 100 от АПК в рамките на срока, регламентиран в чл. 102, ал. 2 от АПК, и на основание чл. 103, ал. 4 от АПК във връзка с чл. 21, ал. 2 и чл. 21, ал. 1, т. 23 от ЗМСМА, във връзка с § 26 от Преходните и заключителни разпоредби към Закона за държавния бюджет на Република България за 2024 г., обн. в ДВ бр. 108/30.12.2023 г., в сила от 01.01.2024 г., и при мотиви, изложени в докладната записка,

**ОБЩИНСКИ СЪВЕТ - БОРОВАН**

**РЕШИ:**

1. Общински съвет – Борован възобновява производството по издаване на Решение № 68 от Протокол № 9/29.03.2024 г. на Общински съвет – Борован по искане на Иван Димитров Костовски – Кмет на Община Борован;
2. След преценка основателността на искането, **ИЗМЕНЯ** диспозитива на Решение № 68 по Протокол № 9/29.03.2024 г. на Общински съвет – Борован **В ЧАСТТА**, както следва:

**било:**

„1. Общински съвет Борован дава съгласие натрупаните месечни обезпечения и отчисления по чл. 64, ал. 1 от Закона за управление на отпадъците за 2023 г., включващи периода от 01.01.2023 г. до 31.12.2023 г., да се разходват чрез вътрешни компенсирани промени, изразяващи се в увеличение на плана на разходите на дейност „Чистота“, параграф 1015 – „Материали“, със сумата, която ще бъде възстановена от РИОСВ – Враца от банковата сметка за чужди средства, без да се изменя приетият от общинския съвет начин на определяне и размер на таксата за битови отпадъци, за обезпечаване на изградената система за събиране на битови отпадъци в Община Борован с необходимия брой съдове за тази цел.“

**става:**

**„2. Общински съвет Борован дава съгласие възстановените от РИОСВ – Враца средства в размер на 96 238,80 лв., представляващи натрупани месечни обезпечения и отчисления по чл. 64, ал. 1 от Закона за управление на отпадъците за 2023 г., да се разходват чрез вътрешни компенсирани промени без да се изменя приетият от общинския съвет начин на определяне и размер на таксата за битови отпадъци, за обезпечаване на изградената система за събиране на битови отпадъци и изградената система за разделно събиране на растителни отпадъци в Община Борован с необходимия брой съдове за тази цел. В случай на останали неизразходени средства след закупуване на необходимия брой съдове, същите да бъдат разходвани за почистване на нерегламентирано изхвърлени отпадъци.“**

1. В останалата си част Решение № 68 от Протокол № 9/29.03.2024 г. на Общински съвет – Борован остава непроменено.
2. Общински съвет – Борован възлага на Председателя на Общински съвет – Борован да съобщи на заинтересованите лица за така взетото решение по реда на чл. 61, ал. 1 от АПК във връзка с чл. 18а от АПК.
3. Настоящото решение подлежи на оспорване съгласно разпоредбата на чл. 104 от АПК.

**Решението се подложи на поименно гласуване при следния вот:**

Кворум: 12

Резултат: „ЗА“ - 9 „ПРОТИВ“ - 1 „ВЪЗДЪРЖАЛИ СЕ“ –2.

**Решението се приема!**

Г-жа И. Сълковска разясни отрицателния си вот, като заяви, че не е против закупуването на контейнери, а против това, че не е известно колко финансови средства ще останат и не може всички пари да се изразходват само за почистване на нерегламентирани сметища, а би могло да се използват и за друга дейност.

* **Докладна записка от Иван Костовски – Кмет на Община Борован, относно:** Актуализиране на списък на пътуващите служители от общинска дейност „Домашен социален патронаж“, дейност „Общинска администрация Борован“ и „Център за настаняване от семеен тип 1 и 2“, имащи право на заплащане на транспортните разходи през 2024 г.

Г-н Ивайло Букерешки даде думата за мнения и становища.

Не постъпиха запитвания от общинските съветници.

По докладната от дневен ред, ОбС взе следното:

**РЕШЕНИЕ № 28**

На основание Закона за държавния бюджет на Република България за 2024 г. (обн., ДВ, бр. 108 от 30.12.2023 г.) и Постановление № 13 на Министерския съвет от 29 януари 2024 г. за изпълнението на държавния бюджет на РБ за 2024 г., във връзка с назначаване на служители в общинска дейност „Домашен социален патронаж“, дейност „Общинска администрация Борован“ и управител на „Център за настаняване от семеен тип 1 и 2“,

**ОБЩИНСКИ СЪВЕТ - БОРОВАН**

**РЕШИ:**

Одобрява допълването на списъка на пътуващите служители от „Домашен социален патронаж“, дейност „Общинска администрация Борован“ и „Център за настаняване от семеен тип 1 и 2“, имащи право на заплащане на транспортните разходи през 2024 г., както следва:

**Дейност** „Домашен социален патронаж“

♦Емилия Данаилова Асенова, разносвач на храна - по маршрут: с. Малорад – с. Борован – с. Малорад

**Дейност „**Общинска администрация Борован**“**

♦Детелин Цветанов Ешановски, гл. експерт „МИС и СА“, по маршрут: гр. Враца – с. Борован – гр. Враца

**„Център за настаняване от семеен тип 1 и 2“**

♦Цветелина Милчева Кръстева, управител на „Център за настаняване от семеен тип 1 и 2“, по маршрут: гр. Враца – с. Борован – гр. Враца

**Решението се подложи на поименно гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Иван Костовски – Кмет на Община Борован, относно:** Разрешение за формиране на маломерни паралелки за учебната 2024/2025 г. и осигуряване на допълнителни финансови средства за обезпечаване на учебния процес извън определените по единни разходни стандарти, чрез дофинансиране на делегираните от държавата дейности със собствени средства в следното училище: ОУ „Св. Св. Кирил и Методий“ с. Малорад

Г-н Ивайло Букерешки даде думата за мнения и становища.

Не постъпиха запитвания от общинските съветници.

По докладната от дневен ред, ОбС взе следното:

**РЕШЕНИЕ № 29**

На основание чл. 21, ал. 2 от ЗМСМА, във връзка с чл.21, ал. 1, т. 23 от ЗМСМА, във връзка с чл. 68, ал. 1, т. 2, чл. 68, ал. 2 и чл. 68, ал. 5 от НАРЕДБАТА ЗА ФИНАНСИРАНЕТО НА ИНСТИТУЦИИТЕ В СИСТЕМАТА НА ПРЕДУЧИЛИЩНОТО И УЧИЛИЩНОТО ОБРАЗОВАНИЕ, във връзка с внесено мотивирано искане с вх. № ДО-54/ 17.07.2024 г. на Община Борован,

**ОБЩИНСКИ СЪВЕТ – БОРОВАН**

**РЕШИ:**

 Общински съвет – Борован дава съгласие за съществуването на една маломерна паралелка с брой ученици под допустимия, при спазване на изискванията на чл. 68, ал. 1, т. 2 от Наредбата за финансирането на институциите в системата на предучилищното и училищното образование, приета с ПМС № 219 от 05.09.2017 г. обн. ДВ, бр. 81 от 10 октомври 2017г., изм. и доп. ДВ, бр. 31 от 10 април 2018г., изм. и доп. ДВ, бр. 105 от 18 декември 2018г., изм. и доп. ДВ, бр. 36 от 3 май 2019г., изм. и доп. ДВ, бр. 101 от 27 декември 2019г., изм. и доп. ДВ, бр. 33 от 7 април 2020г., доп. ДВ, бр. 37 от 21 април 2020г., доп. ДВ, бр. 77 от 1 септември 2020г., изм. и доп. ДВ, бр. 92 от 27 октомври 2020г., изм. и доп. ДВ, бр. 13 от 16 февруари 2021г., изм. и доп. ДВ, бр. 56 от 6 юли 2021г., изм. и доп. ДВ, бр. 87 от 19 октомври 2021г., изм. и доп. ДВ, бр. 7 от 25 януари 2022г., изм. и доп. ДВ, бр. 60 от 14 юли 2023г., изм. и доп. ДВ, бр. 10 от 02 февруари 2024г., изм. ДВ, бр. 70 от 20 август 2024г., в ОУ „Св. Св. Кирил и Методий“ с. Малорад – VІІ клас – маломерна паралелка – 13 ученици за учебната 2024/ 2025 г., без да се осигуряват допълнителни средства над определените по единни разходни стандарти на „Св. Св. Кирил и Методий“ с. Малорад, поради наличието на собствени средства.

**Приложения:**

1.Доклад с вх. № ДО-54/ 17.07.2024 г. от Мая Донкова – Директор на „Св. Св. Кирил и Методий“ с. Малорад, относно: Допускане на изключения от минималния брой на учениците в паралелки в основното училище за учебната 2024/ 2025 г.

2.Становище от Лорета Колева – Началник Регионално управление по образованието – Враца, до Мая Донкова – Директор на „Св. Св. Кирил и Методий“ село Малорад.

**Предложението се подложи на поименно гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Иван Костовски – Кмет на Община Борован, относно:** Разрешение за формиране на маломерни паралелки за учебната 2024/2025 г. и осигуряване на допълнителни финансови средства за обезпечаване на учебния процес извън определените по единни разходни стандарти, чрез дофинансиране на делегираните от държавата дейности със собствени средства в следното училище: ОУ „Отец Паисий“ с. Борован

Г-н Ивайло Букерешки даде думата за мнения и становища.

Не постъпиха запитвания от общинските съветници.

По докладната от дневен ред, ОбС взе следното:

**РЕШЕНИЕ № 30**

На основание чл. 21, ал. 2 от ЗМСМА, във връзка с чл.21, ал. 1, т. 23 от ЗМСМА, във връзка с чл. 68, ал. 1, т. 2, чл. 68, ал. 2 и чл. 68, ал. 5 от НАРЕДБАТА ЗА ФИНАНСИРАНЕТО НА ИНСТИТУЦИИТЕ В СИСТЕМАТА НА ПРЕДУЧИЛИЩНОТО И УЧИЛИЩНОТО ОБРАЗОВАНИЕ, във връзка с внесено мотивирано искане с вх. № ДО-56/ 23.07.2024 г. на Община Борован,

**ОБЩИНСКИ СЪВЕТ - БОРОВАН**

**РЕШИ:**

Общински съвет – Борован дава съгласие за съществуването на една маломерна паралелка с брой ученици под допустимия, при спазване на изискванията на чл. 68, ал. 1, т. 2 от Наредбата за финансирането на институциите в системата на предучилищното и училищното образование, приета с ПМС № 219 от 05.09.2017 г. обн. ДВ, бр. 81 от 10 октомври 2017г., изм. и доп. ДВ, бр. 31 от 10 април 2018г., изм. и доп. ДВ, бр. 105 от 18 декември 2018г., изм. и доп. ДВ, бр. 36 от 3 май 2019г., изм. и доп. ДВ, бр. 101 от 27 декември 2019г., изм. и доп. ДВ, бр. 33 от 7 април 2020г., доп. ДВ, бр. 37 от 21 април 2020г., доп. ДВ, бр. 77 от 1 септември 2020г., изм. и доп. ДВ, бр. 92 от 27 октомври 2020г., изм. и доп. ДВ, бр. 13 от 16 февруари 2021г., изм. и доп. ДВ, бр. 56 от 6 юли 2021г., изм. и доп. ДВ, бр. 87 от 19 октомври 2021г., изм. и доп. ДВ, бр. 7 от 25 януари 2022г., изм. и доп. ДВ, бр. 60 от 14 юли 2023г., изм. и доп. ДВ, бр. 10 от 02 февруари 2024г., изм. ДВ, бр. 70 от 20 август 2024г., в ОУ „Отец Паисий“ с. Борован – І а клас – маломерна паралелка – 12 ученици за учебната 2024/ 2025 г., без да се осигуряват допълнителни средства над определените по единни разходни стандарти на „Отец Паисий“ с. Борован, поради наличието на собствени средства.

+

**Приложения:**

1.Доклад с вх. № ДО-56/ 23.07.2024 г. от Нели Найчова – Директор на „Отец Паисий“ с. Борован, относно: Допускане на изключения от минималния брой на учениците в паралелки в основното училище за учебната 2024/ 2025 г.

2.Становище от Лорета Колева – Началник Регионално управление по образованието – Враца, до Нели Найчова– Директор на „Отец Паисий“ с. Борован.

**Предложението се подложи на поименно гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Иван Костовски – Кмет на Община Борован, относно:** Разрешение за формиране на маломерни паралелки за учебната 2024/2025 г. и осигуряване на допълнителни финансови средства за обезпечаване на учебния процес извън определените по единни разходни стандарти, чрез дофинансиране на делегираните от държавата дейности със собствени средства в следното училище: ОУ „Св. Св. Кирил и Методий“ с. Добролево

Г-н Ивайло Букерешки даде думата за мнения и становища.

Не постъпиха запитвания от общинските съветници.

По докладната от дневен ред, ОбС взе следното:

**РЕШЕНИЕ № 31**

На основание чл. 21, ал. 2 от ЗМСМА, във връзка с чл.21, ал. 1, т. 23 от ЗМСМА, във връзка с чл. 68, ал. 1, т. 2, чл. 68, ал. 2 и чл. 68, ал. 5 от НАРЕДБАТА ЗА ФИНАНСИРАНЕТО НА ИНСТИТУЦИИТЕ В СИСТЕМАТА НА ПРЕДУЧИЛИЩНОТО И УЧИЛИЩНОТО ОБРАЗОВАНИЕ, във връзка с внесено мотивирано искане с вх. № П-2078/ 13.08.2024 г. на Община Борован,

**ОБЩИНСКИ СЪВЕТ - БОРОВАН**

**РЕШИ:**

1.Общински съвет – Борован дава съгласие за съществуването на две маломерни паралелки с брой ученици под допустимия, съгласно изискванията на чл. 68, ал. 1, т. 2 от Наредбата за финансирането на институциите в системата на предучилищното и училищното образование, приета с ПМС № 219 от 05.09.2017 г. обн. ДВ, бр. 81 от 10 октомври 2017г., изм. и доп. ДВ, бр. 31 от 10 април 2018г., изм. и доп. ДВ, бр. 105 от 18 декември 2018г., изм. и доп. ДВ, бр. 36 от 3 май 2019г., изм. и доп. ДВ, бр. 101 от 27 декември 2019г., изм. и доп. ДВ, бр. 33 от 7 април 2020г., доп. ДВ, бр. 37 от 21 април 2020г., доп. ДВ, бр. 77 от 1 септември 2020г., изм. и доп. ДВ, бр. 92 от 27 октомври 2020г., изм. и доп. ДВ, бр. 13 от 16 февруари 2021г., изм. и доп. ДВ, бр. 56 от 6 юли 2021г., изм. и доп. ДВ, бр. 87 от 19 октомври 2021г., изм. и доп. ДВ, бр. 7 от 25 януари 2022г., изм. и доп. ДВ, бр. 60 от 14 юли 2023г., изм. и доп. ДВ, бр. 10 от 02 февруари 2024г., изм. ДВ, бр. 70 от 20 август 2024г., в ОУ „Св. Св. Кирил и Методий“ с. Добролево, за следните паралелки:

V клас – маломерна паралелка – 12 ученици;

VІ клас - маломерна паралелка – 14 ученици.

2.Общински съвет – Борован предлага на Началника на РУО гр. Враца да разреши формирането на две самостоятелни маломерни паралелки, с брой ученици под 10 за учебната 2024/ 2025 г., в „Св. Св. Кирил и Методий“ с. Добролево, както следва:

ІV клас - маломерна паралелка – 7 ученици;

VІІ клас - маломерна паралелка – 9 ученици.

3.Общински съвет - Борован определя допълнителни средства за обезпечаване на учебния процес извън определените по единни разходни стандарти по реда на Наредбата за финансирането на институциите в системата на предучилищното и училищното образование, както следва:

- за дофинансиране на разликата между норматива за минимален брой ученици, съгласно Приложение № 7 към чл. 53 от Наредбата за действителния брой ученици в паралелка с по- малко от 10 ученици (ІV клас) – 9 ученици х 20 % х 3 087,00 лв. = 5 556,60 лв.;

- за дофинансиране на разликата между норматива за минимален брой ученици, съгласно Приложение № 7 към чл. 53 от Наредбата за действителния брой ученици в паралелка с по- малко от 10 ученици (V клас) – 6 ученици х 20 % х 3 087,00 лв. = 3 704,40 лв.;

- за дофинансиране на разликата между норматива за минимален брой ученици, съгласно Приложение № 7 към чл. 53 от Наредбата за действителния брой ученици в паралелка с по- малко от 10 ученици (VІ клас) – 4 ученици х 20 % х 3 087,00 лв. = 2 469,60 лв.;

- за дофинансиране на разликата между норматива за минимален брой ученици, съгласно Приложение № 7 към чл. 53 от Наредбата за действителния брой ученици в паралелка с по- малко от 10 ученици (VІІ клас) – 9 ученици х 20 % х 3 087,00 лв. = 5 556,60 лв.;

4.На основание чл. 69, ал. 2 от Наредбата за финансирането на институциите в системата на предучилищното и училищното образование, Общински съвет – Борован възлага на Кмета на Общината да направи мотивирано искане до Началника на РУО гр. Враца за издаване на разрешение за формиране на паралелките по т. 2 от настоящето решение.

**Приложения:**

1.Доклад с вх. № П-2078/ 13.08.2024 г. от Десислава Петрова - Николова – Директор на ОУ „Св. Св. Кирил и Методий“ с. Добролево

2.Становища от Лорета Колева – Началник Регионално управление по образованието – Враца, до Десислава Петрова - Николова – Директор на „Св. Св. Кирил и Методий“ с. Добролево.

**Предложението се подложи на поименно гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Иван Костовски – Кмет на Община Борован, относно**: Актуализиране на Инвестиционна програма 2024 г. на Община Борован.

Г-н Ивайло Букерешки даде думата за мнения и становища.

Не постъпиха запитвания от общинските съветници.

По докладната от дневен ред, ОбС взе следното:

**РЕШЕНИЕ № 32**

На основание чл. 127 ал. 1 от Закона за публичните финанси, чл. 21, ал. 1, т. 6 и чл. 52, ал. 1 от ЗМСМА,

**ОБЩИНСКИ СЪВЕТ - БОРОВАН**

**РЕШИ:**

 Одобрява извършването на вътрешно компенсирани промени в показатели на капиталовите разходи на Община Борован за 2024г.съгласно приложената **актуализирана инвестиционна програма**, както следва:

 **Пренасочват се средствата от обект:**

 1. Строителен надзор по време на строителството и оценка на съответствието на инвестиционни проекти на обекти в община Борован»

 **14 700,00лв.**

 **За обекти:**

  **1. - 600,00 лв**. за новосформиран обект**:** Строителен надзор по време на строителството и оценка на съответствието на инвестиционен проект: «Подобряване на проходимостта на ул. Васил Левски с. Нивянин».

**2. - 600,00 лв**. за новосформиран обект**:** Строителен надзор по време на строителството и оценка на съответствието на инвестиционен проект: «Подобряване на проходимостта на ул. Паисий Хилендарски с.Нивянин».

  **3. - 600,00 лв**. за новосформиран обект**:** Строителен надзор по време на строителството и оценка на съответствието на инвестиционен проект: «Подобряване на проходимостта на ул. Бачо Киро с.Борован».

 **4.**  **- 1800,00 лв**. за новосформиран обект**:** Строителен надзор по време на строителството и оценка на съответствието на инвестиционен проект: «Аварийно-възстановяване на разрушен участък от брегозащитна стена по десния бряг на река Бързица,Община Борован».

 **5. - 1800,00 лв.** за новосформиран обект**:** Строителен надзор по време на строителството и оценка на съответствието на инвестиционен проект**: Основен ремонт на парка в кв.1-В,в с. Борован**

 **6. - 1800,00лв.** за новосформиран обект**:** Строителен надзор по време на строителството и оценка на съответствието на инвестиционен проект: **Основен ремонт на покрив на сграда в кв.66 в с. Нивянин**

 7**. - 1800,00лв.** за новосформиран обект**:** Строителен надзор по време на строителството и оценка на съответствието на инвестиционен проект: **Реконструкция на водопроводи от вътрешната водоснабдителна мрежа на с. Добролево община Борован.**

 8**. - 1800,00лв.** за новосформиран обект**:** Строителен надзор по време на строителството и оценка на съответствието на инвестиционен проект: **Частично изграждане на нова канализационна система и реконструкция и разширение на водопроводната система за нуждите на с. Борован**

 9. **- 2100,00лв.** за новосформирани обекти**:** Строителен надзор по време на строителството и оценка на съответствието на инвестиционен проект: **Основен ремонт на уличната мрежа на с. Борован – I етап.**

 **- улица „Гаврил Генов “с. Малорад - 300лв.**

 **- улица „Иван Вазов“ с. Сираково - 300лв.**

 **-улица „Иван Нивянин“ с. Нивянин - 300лв.**

 **- улица „Ангел Андреев“ с. Борован - 300лв.**

 **- улица „Др. Васил Стойновски“ с. Борован - 300лв.**

 **- улица“Рашо Трифонов“ с. Борован - 300лв.**

 **-улица „Казашка“ с. Добролево - 300лв.**

10**. - 1800,00лв.** за новосформиран обект**:** Строителен надзор по време на строителството и оценка на съответствието на инвестиционен проект: **Основен ремонт на административна сграда на Община Борован в с. Борован, община Борован**

Приложение: Актуализирана инвестиционна програма

 Във връзка с тези обстоятелства и необходимостта от актуализация на т. 21 от Инвестиционната програма на Община Борован за 2024 г., възлага на Кмета на Община Борован да извърши необходимите действия по изпълнение на решението.

**Предложението се подложи на поименно гласуване при следния вот:**

Кворум: 12

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 2.

**Решението се приема!**

**По т. 4 от дневния ред: Организационни.**

* **Становище на ПК „Предотвратяване и установяване на конфликт на интереси“ към Общински съвет – Борован, относно:** Приемане на вътрешни правила за организацията и реда за проверка на декларации и за установяване на конфликт на интереси в Общински съвет – Борован.
* **Доклад на председателя на ПК „Предотвратяване и установяване на конфликт на интереси“ към Общински съвет – Борован, относно:** Проверка на срокове за подаване на декларации по чл. 49, ал. 1, т. 1 от ЗПК и съответствието на декларациите по чл.49, ал.1, т.1 от ЗПК на новоизбраните общински съветници в Община Борован.

Г-н Ивайло Букерешки заяви, че Становището и Доклада са предоставени от г-н Пламен Методиев – Председател на постоянната комисия за изработване на новия Правилник, и поясни, че не е установена несъвместимост за нито един от общинските съветници на Общински съвет – Борован, както и че всички декларации по ЗПК са подадени в законоустановения срок.

* **Заповед № РД-18-К-31/ 06.08.2024 г. на Областен управител на област Враца, относно:** Определяне на състава на Областния съвет за намаляване на риска от бедствия в област Враца

Г-н Ивайло Букерешкизапозна общинските съветници със **Заповед № РД-18-К-31/ 06.08.2024 г. на Областен управител на област Враца, относно:** Определяне на състава на Областния съвет за намаляване на риска от бедствия в област Враца.

* **Определяне дата на следващо заседание.**

Г-н И. Букерешки даде думата за предложения за дата на следващо заседание.

Г-н Пламен Петров и г-жа Иглика Сълковска едновременно предложиха една и съща дата за следващо заседание - **27.09.2024 г., 14:00 часа.**

**Предложението се подложи на гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ – няма.

**Предложението се приема!**

**По т. 10 от дневния ред: Молби.**

Не постъпиха молби от общинските съветници.

**По т. 11 от дневния ред: Питания.**

**І.** **­­Въпрос:** Г-жа И. Сълковска отправи запитване към г-н И. Буковски относно свой въпрос от предходното заседание за тротоарите.

**І. Отговор:** Г-жа К. Петкова в отговор заяви, че всички забележки по изграждането на тротоарите са поправени.

**ІІ. Въпрос:** Г-н М.Диловски отправи запитване към г-н И. Буковски относно свой въпрос от предходното заседание за моста в с. Малорад.

**ІІ. Отговор:** Г-жа К. Петкова и г-н И. Буковски в отговор заявиха, че ще направят проверка на състоянието на парапета на моста още утре.

Поради изчерпване на дневния ред, заседанието бе закрито в 14:52 часа.

**ИВАЙЛО БУКЕРЕШКИ**

*Председател на Общински съвет - Борован*

Изготвил:

И. Александрова

*Гл. специалист към Общински съвет - Борован*